
REPUBLIKA HRVATSKA
OPĆINSKI SUD U RIJECI
Prekršajni odjel
	
	


							                   Posl. br.Pp-3963/2025-10


U IME REPUBLIKE HRVATSKE

P R E S U D A 


	Općinski sud u Rijeci, Prekršajni odjel, po sutkinji Meliti Šimić, kao sucu pojedincu, na prijedlog više sudske savjetnice Bernarde Pešut, u prekršajnom postupku protiv okrivljenika Refika Isljamia, zbog djela prekršaja iz članka 216. stavak 3. Zakona o sigurnosti prometa na cestama (NN broj: 67/08, 48/10, 74/11, 80/30, 92/14,64/15,108/17, 114/22,133/23,145/24; u nastavku Zakona o sigurnosti prometa na cestama), pokrenutog optužnim prijedlogom MUP PU Primorsko-goranska Rijeka – Postaje prometne policije Rijeka, klasa 211-07/24-5/25616 od 1.listopada 2025., nakon glavne i javne rasprave održane 16.lipnja 2026. u odsutnosti okrivljenika i tužitelja, objave presude održane 18.lipnja 2026., temeljem članka 183. Prekršajnog zakona (NN broj 107/07, 39/13, 157/13, 110/15, 70/17, 118/18, 85/22, 114/22).

p r e s u d i o   j e

Okrivljenik Refik Isljami ,rođen 16.prosinca 2005. u  Rijeci, s prebivalištem u Rijeci,Tizianova 3,OIB:95401615419, državljanin RH, prekršajno kažnjavan

k r i v   j e

I/	što je, 

	18.rujna 2024. u 17,45 u Rijeci, Mihanovićeva 32  upravljao  motociklom marke Gillera reg oznake RI4360S i kretao se Kumičićevom ulicom u smjeru Mihanovićeve isti je zaustavljen  te je kontrolom i uvidom u službene evidencije utvrđeno da upravlja vozilom prije stjecanja prava na upravljanje, odnosno da nema položen vozački ispit niti jedne kategorije, 

	dakle, upravljao motociklom prije stjecanja prava na upravljanje 

čime je postupio protivno odredbi članka 216. stavak 1.t.3. Zakona o sigurnosti prometa na cestama te počinio prekršaj iz  članka 216.st.3. istog Zakona, 
	

pa se temeljem citirane zakonske odredbe, okrivljeniku  Refiku Isljamiu 

i z r i č e 

novčana kazna u iznosu od 1.500,00 EUR (tisućupetstoeura) 

	Okrivljenik je dužan platiti novčanu kaznu u roku od 30 /trideset/ dana po pravomoćnosti presude.   
	Novčana kazna smatrat će se u cijelosti uplaćenom ako okrivljenik uplati dvije trećine izrečene novčane kazne odnosno  1.000,00 eur u roku određenom ovom odlukom. 
 	Ako okrivljenik izrečenu novčanu kaznu ne uplati u ostavljenom roku, ista će se temeljem članka 34. stavak 1. Prekršajnog zakona naplatiti prisilno. 


III	Temeljem članka 139. stavak 3. u svezi članka 138. stavak 3. PZ-a, okrivljenica je dužna nadoknaditi trošak prekršajnog postupka u paušalnom iznosu od 30,00 EUR(trideset eura)  u roku od 30 /trideset/ dana po pravomoćnosti presude.  


Obrazloženje 


1.MUP PU Primorsko-goranska Rijeka – Postaja prometne policije Rijeka dostavila je 1.listopada 2025. optužni prijedlog pod brojem: klasa 211-07/24-5/256168183  protiv okrivljenika Refika Isljamia  zbog djela prekršaja iz članka 216. stavak 3. Zakona o sigurnosti prometa na cestama.
2.Na glavnu raspravu zakazanu za 16.lipnja 2026. nije pristupio uredno pozvani okrivljenik niti je opravdao svoj izostanak. 

2.1.Glavna rasprava je održana i  bez prisutnosti okrivljenika shodno odredbama čl. 167. st. 3. Prekršajnog zakona, budući je Sud mišljenja da ispitivanje istog nije potrebna niti je od utjecaja na zakonito i pravilno donošenje presude, budući je okrivljeniku uručena Obavijest sukladno odredbi čl. 109. a Prekršajnog zakona u kojoj između ostalog stoji da se rasprava može održati i donijeti odluka o prekršaju i u njihovoj odsutnosti. 
3.U dokaznom dijelu postupka Sud je pročitao Službenu zabilješku od 18.rujna 2024. kojom se utvrđuje da je  službena osoba provjerom u službenoj evidenciji vozača i vozačkih dozvola je utvrdila da se okrivljenik ne vodi u evidencijama vozača i vozačkih dozvola niti jedne kategorije te da je 18.rujna 2024. u 17,45 u Rijeci, Mihanovićeva 32  upravljao  motociklom marke Gillera reg oznake RI4360S i kretao se Kumičićevom ulicom u smjeru Mihanovićeve isti je zaustavljen  te je kontrolom i uvidom u službene evidencije utvrđeno da upravlja vozilom prije stjecanja prava na upravljanje, odnosno da nema položen vozački ispit niti jedne kategorije, 
4.Na temelju ovako provedenog postupka  te uvida u materijalnu dokumentaciju koja prileži spisu  Sud nalazi utvrđenim djelo prekršaja, kako je to činjenično i pravno pobliže opisano u izreci ove presude. 
4.1. Odredbom članka 216.st.3. Zakona o sigurnosti prometa na cestama propisano je da će se novčanom kaznom u iznosu od 1320,00 do 2650,00 eura ili kaznom zatvora do 60 dana kazniti za prekršaj osoba koja u prometu na cesti upravlja motornim vozilom prije stjecanja prava na upravljanje.
5.Prilikom izbora vrste i visine kazne okrivljenom za počinjeni prekršaj Sud je cijenio okolnosti iz članka 36. Prekršajnog zakona, s time što Sud na strani okrivljenika nije našao olakotne okolnosti a otegotnim je cijenio višestruku prekršajnu kažnjavanost.
Cijeneći navedeno okrivljeniku je novčana kazna izrečena u okviru zakonskog raspona za navedeno djelo prekršaja  koja je za navedeno djelo prekršaja propisana u iznosu od 1.320,00 eur do 2.650,00 eur, s uvjerenjem da će i ovako izrečena novčana kazna postići svrhu kažnjavanja. 

5.1.Sukladno odredbi članka 152. stavka 3. PZ-a, a u svezi članka 43. Zakona o izmjenama i dopunama PZ-a (NN 39/13), novčana kazna smatrat će se u cijelosti plaćenom ako okrivljenik plati dvije trećine izrečene novčane kazne u roku određenom ovom odlukom. 

6.Sud je okrivljenika obvezao  na plaćanje paušalnog troška prekršajnog postupka u iznosu od 30,00 eur koji iznos je primjeren kako složenosti i dužini trajanja postupka.  
Rijeka, 18.lipnja 2026.

Viša sudska savjetnica								Sutkinja
Bernarda Pešut								     Melita Šimić





UPUTA O PRAVNOM LIJEKU

Protiv prvostupanjske presude pravo na žalbu imaju stranke u postupku, u roku od 8 dana od dana dostave prijepisa presude. Žalba se podnosi ovome sudu u dovoljnom broju primjeraka za ovaj i Viši sud. O žalbi odlučuje Visoki prekršajni sud Republike Hrvatske u Zagrebu. 

Presuda se dostavlja: 

1/ Okrivljeniku 
2/ Tužitelju 
3/ Pismohrana, ovdje

